ประกาศองค์การบริหารส่วนตำบลวังจันทร์ประกาศองค์การบริหารส่วนตำบลวังจันทร์เรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลวังจันทร์[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ และ ข้อ ๑๙แห่งระเบียบองค์การบริหารส่วนตำบลวังจันทร์ ว่าด้วยข้อมูลข่าวสารของราชการ พ.ศ.๒๕๕๕ที่กำหนดให้หน่วยงานของรัฐต้องปฏิบัติเกี่ยวกับการจัดการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลวังจันทร์จึงจัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารของราชการ พ.ศ. ๒๕๔๐ ได้ดังนี้๑. ประเภทของบุคคลที่มีการเก็บข้อมูลไว้๑.๑ ผู้บริหารองค์การบริหารส่วนตำบล- นายกองค์การบริหารส่วนตำบล- รองนายกองค์การบริหารส่วนตำบล- เลขานุการนายกองค์การบริหารส่วนตำบล๑.๒ สภาองค์การบริหารส่วนตำบล- ประธานสภาองค์การบริหารส่วนตำบล- รองประธานสภาองค์การบริหารส่วนตำบล- สมาชิกสภาองค์การบริหารส่วนตำบล- เลขานุการสภาองค์การบริหารส่วนตำบล๑.๓ พนักงานส่วนตำบล ลูกจ้างประจำ พนักงานจ้าง- พนักงานส่วนตำบล สังกัดองค์การบริหารส่วนตำบลวังจันทร์ ทุกระดับ- ลูกจ้างประจำ สังกัดองค์การบริหารส่วนตำบลวังจันทร์- พนักงานจ้าง สังกัดองค์การบริหารส่วนตำบลวังจันทร์๒. ประเภทของระบบข้อมูลข่าวสารส่วนบุคคล- สมุดประวัตินายกองค์การบริหารส่วนตำบล- สมุดประวัติรองนายกองค์การบริหารส่วนตำบล- สมุดประวัติเลขานุการนายกองค์การบริหารส่วนตำบล- สมุดประวัติประธานสภาองค์การบริหารส่วนตำบล- สมุดประวัติรองประธานสภาองค์การบริหารส่วนตำบล- สมุดประวัติสมาชิกสภาองค์การบริหารส่วนตำบล- สมุดประวัติเลขานุการสภาองค์การบริหารส่วนตำบล- สมุดประวัติและบัตรประวัติพนักงานส่วนตำบล- สมุดประวัติและบัตรประวัติลูกจ้างประจำ- สมุดประวัติพนักงานจ้าง๓. ลักษณะการใช้ข้อมูลตามปกติ-เก็บไว้เพื่อตรวจสอบประวัติและอ้างอิงสำหรับนายกองค์การบริหารส่วนตำบล รองนายกองค์การบริหารส่วนตำบลเลขานุการนายกองค์การบริหารส่วนตำบล ประธานสภาองค์การบริหารส่วนตำบลรองประธานสภาองค์การบริหารส่วนตำบลเลขานุการสภาองค์การบริหารส่วนตำบลและสมาชิกองค์การบริหารส่วนตำบล- ใช้ในการบริหารงานบุคคลขององค์การบริหารส่วนตำบลวังจันทร์๔. วิธีการขอตรวจดูข้อมูลข่าวสารของเจ้าของข้อมูล- กรอกแบบฟอร์มขอตรวจสอบทะเบียนประวัติแฟ้มประวัติกับเจ้าหน้าที่- หัวหน้าสำนักงานปลัดองค์การบริหารส่วนตำบล พิจารณาให้ความเห็นชอบ- ปลัดองค์การบริหารส่วนตำบล พิจารณาให้ความเห็นชอบ- นายกองค์การบริหารส่วนตำบล อนุมัติ๕. วิธีการขอแก้ไขเปลี่ยนแปลงข้อมูล- แจ้งความประสงค์พร้อมเอกสารประกอบการแก้ไขให้เจ้าหน้าที่สำนักงานปลัดองค์การบริหารส่วนตำบลวังจันทร์ ที่รับผิดชอบ- การขอแก้ไข วัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการขอแก้ไข วัน เดือน ปีเกิด ในทะเบียนประวัติข้าราชการ พ.ศ. ๒๕๒๗(เฉพาะพนักงานส่วนตำบลและลูกจ้างประจำ)- การแก้ไขเพิ่มเติมรายการในทะเบียนประวัติ มีแนวทางปฏิบัติ ดังนี้(ก)รายการเปลี่ยนแปลงหรือเพิ่มเติมที่จะต้องแจ้งให้งานบริหารงานบุคคลสำนักปลัดองค์การบริหารส่วนตำบล ทราบ เพื่อบันทึกในทะเบียนประวัติ(๑) การผ่านการอบรม ดูงานและการรับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาหลักฐานที่เกี่ยวข้องได้กับเจ้าหน้าที่สำนักงานปลัดองค์การบริหารส่วนตำบล จำนวน ๑ ชุด(๒) การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาในแสดงผลการศึกษา (Transcript) จำนวน ๑ ชุด(๓) การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐาน การเปลี่ยนชื่อตัว ชื่อสกุล พร้อมแนบสำเนาทะเบียนบ้าน(ท.ร. ๑๔) จำนวน ๑ ชุด(๔) การเพิ่มเติมรายการอื่น ๆ เช่นการได้รับการคัดเลือกพนักงานดีเด่น เป็นต้น ให้ส่งสำเนาใบประกาศหรือหลักฐานอื่น ๆจำนวน ๑ ชุด(ข) เอกสารหลักฐานที่ส่งให้เจ้าหน้าที่ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ทุกฉบับ๖. แหล่งที่มาของข้อมูล- เจ้าของประวัติ, คำสั่งแต่งตั้ง, โอน (ย้าย), เลื่อนขั้นเงินเดือนจึงประกาศให้ทราบโดยทั่วกันประกาศณ วันที่ ๑๖ มีนาคม พ.ศ. ๒๕๕๕มี นิลห้อยนายกองค์การบริหารส่วนตำบลวังจันทร์ปริยานุช/ผู้จัดทำ๒๔ เมษายน ๒๕๕๕ชาญ/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๘ ง/หน้า ๓๔/๒๐ เมษายน ๒๕๕๕